č.j. \_\_\_\_\_\_\_\_\_\_\_\_\_\_\_\_\_\_\_\_

ZMLUVA O POSKYTOVANÍ ODBORNÝCH SLUŽIEB

V OBLASTI VEREJNÉHO OBSTARÁVANIA

č.z. 108/22/ÚHA

(ďalej ako „zmluva“)

uzavretá v súlade s § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**Zmluvné strany:**

**Objednávateľ**: **Mesto Nitra**

V zastúpení: Marek Hattas, primátor mesta Nitry

So sídlom: Štefánikova trieda 60, 950 06 Nitra

Právna forma: mesto

IČO: 00 308 307

DIČ: 202 110 2853

IČ DPH: SK 202 110 2853

Bankové spojenie: Slovenská sporiteľňa, a.s.

IBAN: SK04 0900 0000 0050 2800 1139

Osoby oprávnené jednať vo veciach technických:

Ing. arch. Viktor Šabík, AA,

hlavný architekt mesta

Mgr. Viktor Moravec

 vedúci odboru verejného obstarávania

Osoby oprávnené jednať vo veciach právnych:

JUDr. Matej Brucker

referent právnik

Osoby oprávnené jednať vo veciach finančných:

Ing. Ivan Daniš

vedúci odboru ekonomiky a rozpočtu

(ďalej len *„objednávateľ“*)

**Poskytovateľ:**

V zastúpení:

Právna forma:

So sídlom:

IČO:

DIČ:

IČ DPH:

Zapísaný:

Kontaktná osoba vo veciach technických:

Bankové spojenie:

IBAN:

(ďalej len *„poskytovateľ“ a spolu s objednávateľom ako „zmluvné strany“*)

**Preambula**

Táto zmluva je uzavretá ako výsledok verejného obstarávania v zmysle zákona č. 343/2015 Z. z. o verejnom obstarávaní v znení neskorších predpisov (ďalej len „zákona o verejnom obstarávaní“), na základe ktorého poskytovateľ ako uchádzač uspel v obstarávaní vyhlásenom objednávateľom ako verejným obstarávateľom na predloženie ponuky na predmet zákazky: „Zabezpečenie služieb podľa potrieb obstarávateľa, pri poskytovaní odborných a poradenských služieb pre oblasť verejného obstarávania a na zabezpečenie súvisiacich konzultačných a sprostredkovateľských služieb.“

**Článok I.**

**Predmet zmluvy**

1. Predmetom tejto zmluvy je upraviť vzájomné práva a povinnosti zmluvných strán pri poskytovaní odborných a poradenských služieb pre oblasť verejného obstarávania a na zabezpečenie súvisiacich konzultačných a sprostredkovateľských služieb v zmysle zákona o verejnom obstarávaní a podľa potrieb a v súlade s požiadavkami obstarávateľa (ďalej ako „odborné služby“ a/alebo „predmet zmluvy“).
2. Poskytovateľ sa zaväzuje poskytovať objednávateľovi odborné služby v súvislosti s vykonávaním verejného obstarávania objednávateľom v súlade s platnou právnou úpravou SR a EU a súvisiace konzultačné a poradenské služby vykonávať s odbornou starostlivosťou a v dohodnutom čase.
3. Objednávateľ sa zaväzuje prevziať od poskytovateľa výsledky poskytovania odborných služieb v písomnej alebo inak dohodnutej forme, zohľadniť súvisiace konzultačné a poradenské služby a zaplatiť cenu dohodnutú v tejto zmluve.

**Článok II.**

**Vymedzenie odborných služieb**

1. Obsahovo sa odborné služby vzťahujú na činnosti súvisiacich s predmetom verejného obstarávania „nového Územného plánu mesta Nitra“ vo všetkých fázach, tj. všetky úkony až po schválenie „nového Územného plánu mesta Nitra“ mestským zastupiteľstvom mesta Nitra (ďalej aj ako „predmet pripravovanej zákazky“) ktorý v súlade s § 6 ods. 4 zákona o verejnom obstarávaní súčtom hodnôt všetkých častí tvorí nadlimitnú civilnú zákazku na poskytnutie služby. Požadované poradenské služby sa s ohľadom na obsah plnenia pripravovanej zákazky delia na:
	1. Zabezpečenie odborných služieb pri obstaraní podkladov a konzultácii s odbornou verejnosťou pre potreby objednávateľa, za účelom čo najpresnejšieho určenia predpokladanej hodnoty zákazky (ďalej ako “PHZ“).
	2. Zabezpečenie odborných služieb pri organizovaní verejnej súťaže návrhov na zabezpečenie spracovateľa kreatívnej – ideovej časti nového územného plánu (ďalej ako „hlavný riešiteľ koncepcie“). Pričom poskytovateľ zabezpečí všetky úkony súvisiace s vhodnou formou súťaže, v súlade s časovým harmonogramom, spodrobneného v Článku IV. tejto zmluvy.
	3. Zabezpečenie odborných služieb za účelom civilnej zákazky spracovateľa nového Územného plánu mesta Nitra v zmysle § 19 a ods. 2 zákona č. 50/1976 Zb. stavebného zákona v znení neskorších predpisov (ďalej ako „stavebný zákon“), ktorý v spolupráci s hlavným riešiteľom koncepcie vykoná pre objednávateľa územnoplánovacie činnosti najmä v zmysle § 19a ods.3 stavebného zákona.
2. Súčasťou odborných služieb budú najmä:
3. konzultačné služby - poskytovanie poradenstva pri plánovaní verejného obstarávania, príprave vnútorných predpisov organizácie verejného obstarávania a riešení ďalších otázok spojených s verejným obstarávaním;
4. dohľad nad plnením časového harmonogramu upraveného v Článku IV tejto zmluvy, predovšetkým však zákonných termínov, dohodnutý postup, plnenie tretích strán a iné dojednania vyplývajúce z časového harmonogramu
5. vypracovanie zadania súvisiaceho s vyhlásením verejného obstarávania a zabezpečenie všetkých náležitostí potrebných pre jeho vyhlásenie v súlade so zákonom o verejnom obstarávaní,
6. vypracovanie súťažných podkladov vrátane obchodných podmienok,
7. zabezpečenie elektronickej komunikácie pri verejnom obstarávaní v súlade so zákonom o verejnom obstarávaní,
8. vedenie evidencie záujemcov, ktorí si prevzali súťažné podklady,
9. zabezpečenie anonymizácie ponúk do súťaže návrhov,
10. zabezpečenie elektronickej komunikácie s členmi poroty,
11. vyhotovenie kompletnej dokumentácie (menovacie dekréty členov komisie na otváranie a vyhodnocovanie ponúk, čestné vyhlásenia pre členov komisie na otváranie a vyhodnocovanie ponúk, zápisnice z otvárania ponúk, z vyhodnotenia podmienok účasti a hodnotenia ponúk),
12. vypracovanie odpovede na žiadosť o vysvetlenie súťažných podkladov / oznámenia resp. výzvy, v prípade, že záujemca požiada o vysvetlenie,
13. vedenie evidencie uchádzačov, ktorí predložili súťažné ponuky,
14. vypracovanie prezenčnej listiny zo zasadnutia komisie na otváranie ponúk,
15. zabezpečenie účasti svojho zástupcu na zasadnutí komisie na otváranie a hodnotenie ponúk ako člena komisie bez práva hodnotiť,
16. v prípade potreby vypracovanie žiadosti o vysvetlenie ponuky,
17. v prípade potreby vypracovanie oznámenia uchádzačom o vylúčení ponuky z procesu verejného obstarávania,
18. vypracovanie zákonného oznámenia/informácie súvisiace s procesom hodnotenia splnenia podmienok účasti a hodnotenia ponúk,
19. vypracovanie informácie o výsledku vyhodnotenia ponúk,
20. vypracovanie informácie o výsledku verejného obstarávania do vestníka Úradu pre verejné obstarávanie,
21. vypracovanie textu správy o plnení zmluvy,
22. podpora pri vybavovaní žiadostí o nápravu alebo príprave vyjadrení k námietkam,
23. podpora pri vybavovaní podkladov potrebných na prípadné zrušenie obstarávania,
24. iné úkony nevyhnutné na zabezpečenie plnenia predmetu zmluvy.

Poskytovateľ, alebo ním poverená osoba sa dopodrobna oboznámi s pripravovaným zámerom objednávateľa, aby mohol adekvátne podávať výklad/opis predmetu pripravovanej zákazky.

**Článok III.**

**Termín plnenia predmetu zmluvy**

1. Poskytovateľ začne s poskytovaním odborných služieb, ktoré sú predmetom tejto zmluvy okamihom účinnosti tejto Zmluvy, pričom sa zaväzuje, poskytnúť objednávateľovi po dobu platnosti tejto zmluvy služby riadne a včas.
2. Poskytovateľ sa zaväzuje dodržiavať časový harmonogram, predovšetkým však časovú os tvoriacu zoznam a doby jednotlivých úkonov ako aj iné povinnosti Poskytovateľa, tvoriace Prílohu č. 1 tejto zmluvy (ďalej ako „časový harmonogram“), podľa podmienok uvedených v Článku IV. tejto zmluvy.
3. Poskytovateľ sa zaväzuje zrealizovať predmet pripravovanej zákazky do štádia uzavretia zmlúv s hlavným riešiteľom koncepcie a spracovateľa Nového územného plánu najneskôr do 8 mesiacov od účinnosti tejto zmluvy. Táto maximálna lehota je zohľadnená v časovom harmonograme.

**Článok IV.**

**Niektoré ustanovenia k časovému harmonogramu**

1. Časový harmonogram tvorí neoddeliteľnú prílohu č. 1 k tejto zmluve.
2. Na základe dohody zmluvných strán, časový harmonogram tvorí spresnenie povinností Poskytovateľa ako aj podrobný popis schválených postupov. Schválený časový harmonogram preto tvorí podklad pre plnenie jednotlivých častí predmetu pripravovanej zákazky.
3. Každé zdržanie a/alebo odchýlenie od časového harmonogramu je Poskytovateľ povinný hlásiť Objednávateľovi s dostatočným časovým predstihom, najmenej však 7 pracovných dní vopred. Lehota 7 dní neplatí, len ak Poskytovateľ aj napriek vynaloženej snahe nemohol zdržanie predvídať.
4. Poskytovateľ sa zaväzuje plniť časový harmonogram poskytovaných odborných služieb tak, aby bolo jeho plnenie v súlade so zákonom o verejnom obstarávaní, ďalšími právnymi predpismi platnými v SR a EU, ako aj v najlepšom záujme objednávateľa.
5. Objednávateľ nezodpovedá za škodu tretím osobám, ktorá vznikla konaním/opomenutím konania, v rozpore so schváleným časovým harmonogramom a/alebo v rozpore s ods. 3 a 4 tohto článku tejto zmluvy.

**Článok V.**

**Práva a povinnosti zmluvných strán**

1. Poskytovateľ sa zaväzuje vykonať predmet zmluvy osobne, s odbornou spôsobilosťou, podľa pokynov Objednávateľa, v súlade s touto zmluvou ako aj v súlade so zákonom o verejnom obstarávaní a ďalšími právnymi predpismi platnými v SR a EU.
2. Poskytovateľ je povinný bezodkladne oznámiť objednávateľovi všetky okolnosti, ktoré zistil pri poskytovaní služieb a ktoré môžu mať zásadný vplyv na komplexné poskytnutie služieb.
3. V prípade, že by niektorý s pokynov, alebo časti zadania boli v rozpore s riadnym plnením predmetu, Poskytovateľ na túto skutočnosť Objednávateľa upozorní. Poskytovateľ z vlastnej iniciatívy, bez podnetu a v čo najkratšom možnom čase, na základe svojej odbornej spôsobilosti predloží vhodné alternatívy riešenia vzniknutého problému.
4. Poskytovateľ je oprávnený požadovať od Objednávateľa ďalšie pokyny a/alebo dodatočné informácie, ktoré si na základe objektívnych kritérií nie je schopný zabezpečiť sám a ktoré sú nevyhnutne potrebné na plnenie predmetu zmluvy.
5. Pri určení spôsobu a metodiky poskytovania odborných služieb je poskytovateľ oprávnený postupovať samostatne. O všetkých vykonaných úkonoch je poskytovateľ povinný objednávateľa priebežne informovať. V prípade, že by metodika postupu mohla mať zásadný význam na plnenie predmetu zmluvy a/alebo dodržiavanie časového harmonogramu, musí Poskytovateľ požiadať Objednávateľa (t.j. povereného zástupcu uvedeného v záhlaví tejto zmluvy) o písomné pred-schválenie takéhoto postupu.
6. Poskytovateľ sa zaväzuje, že na požiadanie odovzdá Objednávateľovi presný rozpis činností, poskytnutých služieb, ktoré za príslušný mesiac vykonal.
7. Poskytovateľ sa zaväzuje vykonávať odborné služby osobne, respektíve prostredníctvom poverených zamestnancov. Poskytovateľ nie je oprávnený poveriť poskytnutím služby tretiu osobu. To neplatí, ak objednávateľ poskytovateľovi k využitiu sprostredkovateľa vydá písomný súhlas.
8. Poskytovateľ je povinný zachovávať mlčanlivosť o informáciách poskytnutých objednávateľom v súvislosti s poskytovaním odborných služieb. Poskytovateľ sa zaväzuje, že všetky informácie a podklady o obstarávanom návrhu: „nový Územný plán mesta Nitra“, samotný návrh predmetnej územnoplánovacej dokumentácie a to aj v rozpracovanej podobe, a/alebo iné skutočnosti súvisiace s predmetom zmluvy, neposkytne tretím osobám. Táto povinnosť zostáva zachovaná aj po zániku tejto zmluvy. Ustanovenia uvedené v tomto odseku sa nevzťahujú na povinnosť zverejňovať a sprístupňovať informácie v súlade s plnením povinností, vyplývajúcich zmluvným stranám z tejto zmluvy.
9. Objednávateľ si vyhradzuje právo kedykoľvek aktualizovať alebo pozmeniť svoje požiadavky na predmet pripravovanej zákazky a dávať poskytovateľovi pokyny pri poskytovaní odborných služieb. Toto neplatí, ak by predložené zmeny a pripomienky boli v rozpore s predpismi platnými v SR a EU.
10. Objednávateľ sa zaväzuje poskytnúť poskytovateľovi pravdivé a úplné informácie, ktoré majú vplyv na povahu a spôsob uskutočnenia požadovaných odborných služieb.
11. Objednávateľ je povinný poskytovať Poskytovateľovi súčinnosť potrebnú pre adekvátne plnenie odborných služieb, predovšetkým však obsahové a kvalitatívne požiadavky na predmet pripravovanej zákazky.
12. Objednávateľ sa zaväzuje, že na požiadanie poskytovateľa, vystaví písomné splnomocnenie na zastupovanie vo veciach plnenia predmetu tejto zmluvy. Toto neplatí, ak objednávateľ zváži požiadavku za neopodstatnenú.

**Článok VI.**

**Cena predmetu zmluvy**

1. Cena predmetu plnenia je stanovená na základe cenovej ponuky Poskytovateľa predloženej Objednávateľovi vo fáze verejného obstarávania.
2. V celkovej cene predmetu plnenia je zahrnutá daň z pridanej hodnoty vo výške 20%. V prípade, že podľa právnych predpisov účinných v čase fakturácie bude stanovená iná percentuálna sadzba DPH, fakturácia DPH bude realizovaná vo výške podľa právnej úpravy účinnej v čase zdaniteľného plnenia.
3. Celková cena za predmet zmluvy podľa Článku II. tejto zmluvy spolu:

Cena bez DPH ..................... €

DPH 20% ..................... €

Cena vrátane DPH ..................... €

(Slovom: ............................EUR ........................ eurocentov vrátane DPH)

**Článok VII.**

**Fakturácia a platobné podmienky**

1. Objednávateľ uhradí cenu uvedenú v  Článku V. ods. 3 tejto zmluvy, na základe faktúry vystavenej Poskytovateľom. Podnetom pre vystavenie faktúry Poskytovateľom bude písomná výzva Objednávateľa k vystaveniu faktúry. Prílohou k vystaveným faktúram bude komplexná správa o poskytnutej službe podpísaná oprávneným zástupcom Poskytovateľa (t. j. oprávnenou osobou uvedenou v záhlaví tejto zmluvy) deklarujúca splnenie predmetu tejto zmluvy.
2. Faktúra musí byť vyhotovená v súlade s splatnými právnymi prepismi.
3. Splatnosť faktúry je 14 kalendárnych dní odo dňa jej prevzatia objednávateľom.
4. Zmluvné strany sa dohodli, že ak poskytovateľ nedodá/nevykoná predmet zmluvy – v termínoch stanovených v Článku III. tejto zmluvy, alebo ak zhotoviteľ neodstráni nedostatky písomne avizované objednávateľom, zaplatí objednávateľovi za prvých štrnásť (14) dní omeškania zmluvnú pokutu vo výške 0,2 % z celkovej ceny s DPH za každý,  začatý deň  omeškania a po štrnástich (14) dňoch omeškania za každý nasledujúci začatý deň omeškania, pokutu vo výške 0,4 % z celkovej ceny s DPH.
5. Ak objednávateľ, bez uvedenia dôvodu neuhradí faktúru do 14 dní  odo dňa jej doručenia uhradí poskytovateľovi úrok  z omeškania za prvých štrnásť (14) dní omeškania zmluvnú pokutu vo výške 0,2 % z celkovej ceny s DPH za každý,  začatý deň  omeškania a po štrnástich (14) dňoch omeškania za každý nasledujúci začatý deň omeškania, pokutu vo výške 0,4 % z celkovej ceny s DPH.

**Článok VIII.**

**Zodpovednosť za škodu**

1. Poskytovateľ zodpovedá za odbornosť poskytovaných odborných služieb vo verejnom obstarávaní a súvisiacich konzultačných a poradenských služieb a za ich súlad so zákonom o verejnom obstarávaní a inými právnymi predpismi platnými v SR a EU.
2. Poskytovateľ zodpovedá v plnej výške objednávateľovi za škodu, ktorá pri poskytovaní služieb vznikla úmyselným konaním, opomenutím takéhoto konania a/alebo povinností vyplývajúcich z tejto zmluvy, alebo platných právnych predpisov.
3. Poskytovateľ sa zaväzuje odstrániť bezplatne vady poskytnutých služieb bez zbytočného odkladu. O odstránení takýchto vád zmluvné strany vyhotovia písomný záznam.
4. Ak sa preukáže, že poskytovateľ spôsobil škodu úmyselne, má objednávateľ nárok na náhradu v plnej výške ceny uvedenej v Článku V ods. 3 tejto zmluvy.
5. Objednávateľ nezodpovedá za žiadnu škodu, ktorá by mohla vzniknúť tretím osobám konaním, opomenutím takéhoto konania a/alebo povinností vyplývajúcich z tejto zmluvy a inými právnymi predpismi platnými v SR a EU.
6. Prípadnú reklamáciu vady plnenia predmetu tejto zmluvy je objednávateľ povinný uplatniť bezodkladne po zistení vady, nie však neskôr ako do 4 rokov po ukončení tejto zmluvy v zmysle Článku VIII tejto zmluvy, a to v písomnej forme, do rúk zástupcu poskytovateľa uvedeného v záhlaví tejto zmluvy, ako oprávneného jednať vo veciach technických resp. štatutárneho zástupcu.
7. Poskytovateľ nezodpovedá za vady plnenia, ktoré boli spôsobené použitím nevhodných podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na to upozornil objednávateľa a objednávateľ na ich použití trval.

**Článok IX.**

**Ukončenie zmluvy**

1. Táto zmluva zanikne:
2. uplynutím času, na ktorý je uzavretá;
3. dohodou zmluvných strán;
4. odstúpením od zmluvy.
5. Objednávateľ môže odstúpiť od zmluvy ak:
6. sa zhotoviteľ dostane do omeškania s riadnym plnením schváleného harmonogramu o viac ako 30 (slovom: tridsať) kalendárnych dní;
7. dôjde k porušeniu inej ako vyššie uvedenej zmluvnej povinnosti poskytovateľom a poskytovateľ nevykoná nápravu ani po písomnej výzve objednávateľa a uplynutí primeranej lehoty stanovenej na nápravu, alebo ak sa opakovane vyskytuje porušovanie zmluvných povinností poskytovateľom
8. Poskytovateľ môže odstúpiť od zmluvy ak:
9. mu objednávateľ ani po opakovanej výzve neposkytne potrebnú súčinnosť po dobu dlhšiu ako 30 kalendárnych dní;
10. dôjde k porušeniu inej povinnosti objednávateľa, a ak nedôjde k vykonaniu nápravy ani v primeranej lehote, ktorú na tento účel poskytovateľ objednávateľovi poskytne alebo ak sa opakovane vyskytuje porušovanie zmluvných povinností objednávateľom
11. V prípade odstúpenia od zmluvy, táto zmluva zaniká dňom, v ktorom bolo odstúpenie doručené druhej zmluvnej strane.
12. Odstúpením od zmluvy podľa ods. 2 tohto článku tejto zmluvy nie je dotknuté právo objednávateľa na vzniknutú škodu, ktorá mohla objednávateľovi vzniknúť.

**Článok X.**

**Záverečné ustanovenia**

1. Zmluvné vzťahy neupravené v tejto zmluve sa riadia príslušnými ustanoveniami Obchodného zákonníka o tomto zmluvnom type a ostatnými právnymi predpismi platnými na území Slovenskej republiky a Európskej únie.
2. Poskytovateľ nie je oprávnený bez písomného súhlasu objednávateľa započítať akékoľvek svoje pohľadávky a nároky voči objednávateľovi proti pohľadávkam a nárokom objednávateľa, ani bez písomného súhlasu objednávateľa previesť akékoľvek práva a povinnosti z tejto zmluvy na tretiu osobu.
3. Túto zmluvu možno meniť a dopĺňať jedine písomne, číslovanými dodatkami v listinnej forme, podpísanými oboma zmluvnými stranami a v súlade s § 18 zákona o verejnom obstarávaní.
4. Zmluva je vyhotovená v štyroch (4) rovnopisoch, z ktorých každý má platnosť originálu, pričom jeden (1) rovnopis je pre potreby poskytovateľa a tri (3) rovnopisy zostanú objednávateľovi.
5. Zmluva nadobúda platnosť jej podpísaním obidvoma zmluvnými stranami a účinnosť dňom nasledujúcim po dni jej zverejnenia podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. zákon o slobode informácií a o zmene a doplnení niektorých zákonov (zákon o slobode informácií)v znení neskorších predpisov. Zverejnenie v zmysle § 5a zákona zákon o slobode informácií zabezpečuje mesto Nitra, na svojom webovom sídle mesta.
6. Zmluvné strany berú na vedomie, že táto zmluva podlieha zverejneniu podľa zákona o slobode informácií a s jej zverejnením vyjadrujú súhlas.
7. Zmluvné strany vyhlasujú, že si túto zmluvu prečítali, neuzatvárajú ju v tiesni ani za nápadne nevýhodných podmienok, porozumeli jej a je jasným, určitým a verným vyjadrením ich vôle.

Prílohy:

Príloha č. 1 – Časový harmonogram

V ...................... dňa ...................... V Nitre dňa.........................

Poskytovateľ: Objednávateľ: **MESTO NITRA**

.............................................. ..............................................

 **Marek Hattas**

 primátor mesta Nitra